Ministru kabineta rīkojuma projekta

**„Par valsts nekustamā īpašuma „Blāzmas”, Blāzmā, Puzes pagastā, Ventspils novadā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļā noteikts, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai.Atsavināšanas likuma 4.panta otrā daļā noteikts, ka publiskas personas mantas atsavināšanu var ierosināt attiecīgās iestādes vadītājs, kura valdījumā atrodas valsts manta. Saskaņā ar Atsavināšanas likuma 5.pantā noteikto atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa paredz, ka valsts vai pašvaldības īpašuma objekti, izņemot šā likuma 15.pantā minētos, kā arī apbūvēti un neapbūvēti zemesgabali, par kuriem līdz pabeigšanas datumam nav saņemts privatizācijas ierosinājums vai pēc pabeigšanas datuma saskaņā ar šā likuma 14.pantu ir izbeigta privatizācija, vai kurus Ministru kabinets vai pašvaldības dome saskaņā ar šā likuma 6.panta astoto daļu nav nodevusi privatizācijai, turpmāk var tikt atsavināti Atsavināšanas likumā noteiktajā kārtībā. Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē valsts akciju sabiedrībai „Valsts nekustamie īpašumi” (turpmāk – VNĪ), izņemot šā panta 1.¹, 1.² un 1.³ daļā minētos gadījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „Blāzmas”, Blāzmā, Puzes pagastā, Ventspils novadā, pārdošanu” (turpmāk – rīkojuma projekts) sagatavots, lai saskaņā ar Atsavināšanas likuma 4.panta pirmo un otro daļu, 5.panta pirmo daļu atļautu VNĪ pārdot izsolē valstij piederošo nekustamo īpašumu „Blāzmas”, Blāzmā, Puzes pagastā, Ventspils novadā.Rīkojuma projektā iekļautā valsts nekustamā īpašuma raksturojums:Valsts nekustamais īpašums „Blāzmas” (nekustamā īpašuma kadastra Nr. 9860 005 0297) Blāzmā, Puzes pagastā, Ventspils novadā sastāv no zemes vienības (zemes vienības kadastra apzīmējums 9860 005 0297) 0,14 ha platībā un nedzīvojamās ēkas (būves kadastra apzīmējums 9860 005 0297 001; būves tips 12610102 – teātri, kinoteātri, koncertzāles, cirka ēkas, mūzikas, deju un citu pašizklaides pasākumu ēkas) ar kopējo platību 542,90 m2.Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Ventspils tiesas zemesgrāmatu nodaļas Puzes pagasta zemesgrāmatas nodalījumā Nr.100000322138, lēmuma datums: 21.01.2014.Saskaņā ar informāciju no Nekustamā īpašuma valsts kadastra informācijas sistēmas uz zemes vienības ar kadastra apzīmējumu 9860 005 0297 atrodas šķūnis (būves kadastra apzīmējums 9860 005 0297 002), kurš dabā neeksistē (Ventspils novada būvvaldes 2014.gada 28.februāra izziņa Nr.IZ498 par būves neesību dabā). Ņemot vērā minēto, VNĪ veic darbības, lai būvi ar kadastra apzīmējumu 9860 005 0297 002 dzēstu no Nekustamā īpašuma valsts kadastra informācijas sistēmas. Līdz ar to nekustamā īpašuma „Blāzmas”, Blāzmā, Puzes pagastā, Ventspils novadā, atsavināšanas procedūra tiks uzsākta pēc nekustamā īpašuma datu aktualizēšanas Nekustamā īpašuma valsts kadastra informācijas sistēmā.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2014.gada 1.janvāri ir 2462 *euro* (zemes vērtība: 454 *euro* + nedzīvojamās ēkas vērtība: 2008 *euro*).Zemes vienības lietošanas mērķis: 0908 – pārējo sabiedriskās nozīmes objektu apbūve.Nekustamajam īpašumam ir noteikti apgrūtinājumi, kas atzīmes veidā ir ierakstīti Puzes pagasta zemesgrāmatas nodalījuma Nr.100000322138 III. daļas 1.iedaļā:- elektrisko tīklu gaisvadu līnijas 0,4 kv aizsargjosla 0,01 ha platībā;- ceļa servitūts 0,02 ha platībā. Aizsargjoslu likumā nav noteikti ierobežojumi atsavināt aizsargjoslās gar elektriskajiem tīkliem un autoceļiem esošus īpašumus.Saskaņā ar spēkā esošo Puzes pagasta teritorijas plānojumu nekustamais īpašums atrodas sabiedrisko un darījumu iestāžu apbūves teritorijā un uz to neattiecas likuma „Par zemes privatizāciju lauku apvidos” 29.panta otrajā daļā noteiktie zemes atsavināšanas ierobežojumi.Saskaņā ar VNĪ rīcībā esošajiem nekustamā īpašuma rentabilitātes rādītājiem par periodu no 2013.gada 18.oktobra līdz 2013.gada 31.decembrim nekustamā īpašuma pārvaldīšana VNĪ ir nesusi zaudējumus 609 *euro* apmērā. Ņemot vērā, ka nekustamais īpašums nav piemērots VNĪ saimnieciskās darbības veikšanai, kā arī tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu – VNĪ Īpašumu izvērtēšanas komisija 2014.gada 16.janvārī (prot. Nr.2, 4.punkts) ir pieņēmusi lēmumu to normatīvajos aktos noteiktā kārtībā virzīt atsavināšanai. Rīkojuma projekts paredz atļaut VNĪ pārdot izsolē valsts nekustamo īpašumu „Blāzmas” (nekustamā īpašuma kadastra Nr. 9860 005 0297) – zemes vienību 0,14 ha platībā (zemes vienības kadastra apzīmējums 9860 005 0297) un nedzīvojamo ēku (būves kadastra apzīmējums 9860 005 0297 001) – Blāzmā, Puzes pagastā, Ventspils novadā, kas ierakstīts zemesgrāmatā uz valsts vārda Finanšu ministrijas personā.Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ), jo tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Rīkojuma projekta 3.punkts paredz nekustamā īpašuma valdītājam  Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. *euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | Nav precīzi aprēķināms. |
| 1.3. pašvaldību budžets | Nav precīzi aprēķināms. |
| 2. Budžeta izdevumi: | Nav precīzi aprēķināms. |
| 2.1. valsts pamatbudžets | Nav precīzi aprēķināms. |
| 2.2. valsts speciālais budžets | Nav precīzi aprēķināms. |
| 2.3. pašvaldību budžets | Nav precīzi aprēķināms. |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | Nav precīzi aprēķināms. |
| 3.3. pašvaldību budžets | Nav precīzi aprēķināms. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  Nav precīzi aprēķināms. |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu – VNĪ mājaslapā internetā un attiecīgās pašvaldības teritorijā izdotajā laikrakstā.  |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projektu izstrādā VNĪ savu funkciju un uzdevumu ietvaros saskaņā ar normatīvos aktos noteikto deleģējumu. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir VNĪ un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē VNĪ funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Nav. |

Finanšu ministrs A.Vilks

14.03.2014. 11:28

1584

L.Kokorēviča, 67024955

Lita.Kokorevica@vni.lv